PATVIRTINTA

Plungės rajono savivaldybės tarybos

2018 m. balandžio 26 d.

sprendimu Nr. T1-85

**PLUNGĖS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2018-2019 METŲ VEIKSMŲ PLANAS**

**I SKYRIUS**

**BENDROSIOS NUOSTATOS**

1. Plungės rajono savivaldybės neformaliojo suaugusiųjų švietimo ir tęstinio mokymosi 2018 - 2019 metų veiksmų plane (toliau – Veiksmų planas) pateikti tikslas, uždaviniai ir priemonės, kurias siekiama įgyvendinti.

2. Veiksmų plano paskirtis – stiprinti neformalųjį suaugusiųjų švietimą ir tęstinį mokymąsi Plungės rajono savivaldybėje, sudarant prielaidas suaugusiųjų mokymuisi visą gyvenimą. Siekiama tęsti 2016 m. įgyvendintą Neformaliojo suaugusiųjų švietimo ir tęstinio mokymosi Plungės rajono savivaldybėje veiksmų planą, kuriuo buvo siekiama sudaryti sąlygas suaugusiems tenkinti savišvietos poreikį, lavinti kūrybinius gebėjimus, tobulinti bendrąsias ir profesines kompetencijas, skatinti tapti aktyviais demokratinės visuomenės nariais. 2016 m. dešimt įstaigų ir organizacijų (Plungės suaugusiųjų švietimo centras bei Trečiojo amžiaus universitetas, Viešoji biblioteka, Plungės rajono savivaldybės kultūros centras, Kulių kultūros centras, Žlibinų kultūros centras, Šateikių kultūros centras, Žemaičių Kalvarijos kultūros centras, Žemaičių dailės muziejus, Plungės rajono savivaldybės visuomenės sveikatos biuras ir Plungės technologijų ir verslo mokykla) vykdė užsienio kalbų mokymą, organizavo paskaitas ir kursus meninės raiškos, socialinėmis, etninės kultūros, sveikatos stiprinimo, pozityvios tėvystės, gyvenimo įgūdžių ir kt. temomis.

1. Mokymosi visą gyvenimą plėtotė ne tik padeda užtikrinti suaugusiųjų saviraiškos ar asmeninių ugdymosi poreikių tenkinimą, bet turi reikšmingos įtakos ir visos valstybės ekonominei, socialinei, pilietinei pažangai. Lietuvoje suaugusiųjų dalyvavimas mokymosi visą gyvenimą veiklose kol kas yra vienas žemiausių tarp ES šalių – 2016 m. tik 6 proc. Lietuvos suaugusiųjų buvo įsitraukę į mokymosi veiklas (ES vidurkis 2016 m. – 10,8 proc.). Veiksmų plano įgyvendinimas sustiprins neformaliojo suaugusiųjų švietimo ir tęstinio mokymosi paslaugų plėtrą Plungės rajono savivaldybėje.

**II SKYRIUS**

**VEIKSMŲ PLANO TIKSLAS IR UŽDAVINIAI**

4. Veiksmų plano tikslas – plėtoti ir tobulinti Plungės rajono savivaldybės neformaliojo suaugusiųjų švietimo sistemą, sudarant sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.

5. Veiksmų plano uždaviniai:

5.1. sudaryti sąlygas suaugusiems asmenims tenkinti savišvietos poreikį, formuoti teigiamas mokymosi visą gyvenimą nuostatas, plėtojant neformaliojo švietimo paslaugas;

5.2.sudaryti sąlygas suaugusiesiems lavinti kūrybines galias ir gebėjimus;

5.3. sudaryti sąlygas suaugusiesiems įgyti ir tobulinti bendrąsias ir profesines kompetencijas;

5.4. sudaryti sąlygas suaugusiesiems tapti aktyviais demokratinės visuomenės nariais.

**III SKYRIUS**

**VEIKSMŲ PLANO ĮGYVENDINIMAS**

6. Veiksmų planas įgyvendinamas pagal priede pateiktas priemones.

7. Veiksmų planą įgyvendina priede numatytos įstaigos ar organizacijos.

8. Veiksmų plano vykdymą koordinuoja Plungės suaugusiųjų švietimo centras.

9. Veiksmų plano įgyvendinimo priemonių finansavimo šaltiniai:

9.1. Plungės rajono savivaldybės biudžeto lėšos;

9.2. teikėjo lėšos;

9.3. kiti finansavimo šaltiniai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_